Jouluoratorio
Kantaatit > Kuudes kantaatti (loppiaisena)

Kuudes kantaatti (Herr, wenn die stoltzen Feinde schnauben) esitettiin alun perin loppiaisena. Sen pääsävellajina on D-duuri, ja siinä esiintyvät:
Trumpetti 1,2,3 in D
Patarummut
Oboe 1,2, myös oboe d’amore 1,2
Jouset (viulut 1,2 ja alttoviulut)
Kuoro (sopraano, altto, tenori, basso)
Continuo (esimerkiksi sello, kontrabasso, fagotti, urut, cembalo)
| Nro>  | Tyyppi | Sävellaji | Tahtilaji | Alkusanat | Säestys | Alkuperä |
| --- | --- | --- | --- | --- | --- | --- |
| 54 | Kuoro | D-duuri | 3/8 | Herr, wenn die stolzen Feinde schnauben ("Herra, kun viholliseni ylpeinä kerskailevat") | Trumpetit I, II, III, patarummut, oboe I, II, jouset, continuo | Sävelmä: Bachin (kadonnut) kirkkokantaatti BWV 248a |
| 55 | Resitatiivi (evankelista, tenori; Herodes, basso) | Resitatiivi (evankelista, tenori; Herodes, basso) | Resitatiivi (evankelista, tenori; Herodes, basso) | Da berief Herodes die Weisen heimlich ("Silloin Herodes kutsui tietäjät salaa luokseen") | Continuo | Sanat:  Matt. 2:7–8 |
| 56 | Resitatiivi (sopraano) | Resitatiivi (sopraano) | Resitatiivi (sopraano) | Du Falscher, suche nur den Herrn zu fällen ("Sinä valehtelija, etsit Herraa vain tappaaksesi hänet") | jouset, continuo | Bachin (kadonnut) kirkkokantaatti BWV 248a |
| 57 | Aaria (soprano) | A-duuri / fis-molli | 3/4 | Nur ein Wink von seinen Händen ("Pelkkä hänen kätensä liike") | Oboe d'amore I, jouset, continuo | Bachin (kadonnut) kirkkokantaatti BWV 248a |
| 58 | Resitatiivi (evankelista, tenori) | Resitatiivi (evankelista, tenori) | Resitatiivi (evankelista, tenori) | Als sie nun den König gehöret hatten ("Kuultuaan kuninkaan sanat") | Continuo | Sanat: Matt. 2:9–11 |
| 59 | Koraali | G-duuri | 4/4 | Ich steh an deiner Krippen hier ("Nyt seimellesi seisahdan") | Oboe I, II, jouset, continuo | Sanat: Paul Gerhardt, 1656 (nykyisessä suomalaisessa virsikirjassa virsi 25) |
| 60 | Resitatiivi (evankelista, tenori) | Resitatiivi (evankelista, tenori) | Resitatiivi (evankelista, tenori) | Und Gott befahl ihnen im Traum ("Ja Jumala kielsi heitä unessa) | Continuo | Sanat: Matt. 2:12 |
| 61 | Resitatiivi (tenori) | Resitatiivi (tenori) | Resitatiivi (tenori) | So geht! Genug, mein Schatz geht nicht von hier ("Menkää! riittää, ei aarteeni häviä täältä") | Oboe d'amore I, II, continuo | Bachin kadonnut kirkkokantaatti BWV 248a |
| 62 | Aaria (tenori) | h-molli | 2/4 | Nun mögt ihr stolzen Feinde schrecken ("Pelotelkoot ylpeät viholliset") | Oboe d'amore I, II, continuo | Sävelmä: Bachin kadonnut kirkkokantaatti BWV 248a |
| 63 | Resitatiivi (sopraano, altto, tenori, basso) | Resitatiivi (sopraano, altto, tenori, basso) | Resitatiivi (sopraano, altto, tenori, basso) | Was will der Höllen Schrecken nun ("Miten helvettikään enää pelottaa") | Continuo | Sävelmä: Bachin kadonnut kirkkokantaatti BWV 248a |
| 64 | Koraali | D-duuri | 4/4 | Nun seid ihr wohl gerochen ("Nyt on täysin voitettu") | Trumpetit I, II, III, patarummut, oboe I, II, jouset, continuo | Sanat: Georg Werner, 1648 Sävelmä: Hans Leo Hassler: "Mein G'müt ist mir verwirret" |
Riemukas kuudes kantaatti alkaa iloisella alkukuorolla. Suuren osan kantaatin sävelmistä Bach oli alun perin säveltänyt erääseen toiseen, nyttemmin kadonneeseen kantaattiin, jonka orkesteri­nuotti­lehtiä Bach itse käytti Joulu­oratorin kuudennen kantaatin esityksissä.
Sopraanoaariaa Nur ein Wink säestävät oboe d’amore ja jouset. Jouluoratorion viimeinen aaria Nun mögt ihr stolzen Feinde schrecken on soitinnettu kahdelle oboe d’amorelle ja tenorille. Oratorio päättyy loppukoraaliin, jossa Bach käyttää samaa Hasslerin melodiaa kuin ensimmäisen kantaatin koraalissa. Kuoroa säestävät trumpetit, patarummut, oboet, jouset sekä continuo.